b'\n_START_ARTICLE_\nRony Smolar\n_START_PARAGRAPH_\nRony Wulf Smolar (s. 1944) on suomenjuutalainen toimittaja, kirjailija ja yritt\xc3\xa4j\xc3\xa4._NEWLINE_Smolar ty\xc3\xb6skenteli 22 vuoden ajan, vuodesta 1980 vuoteen 2002, toimittajana L\xc3\xa4hi-id\xc3\xa4n alueella. H\xc3\xa4n toimi monien suomalaisviestinten, muun muassa Turun Sanomien ja Yleisradion, kirjeenvaihtajana. H\xc3\xa4n on my\xc3\xb6s kirjoittanut yhden kirjan. Vuonna 2003 julkaistu, Tammen kustantama Set\xc3\xa4 Stiller\xc2\xa0: Valpon ja Gestapon v\xc3\xa4liss\xc3\xa4 kertoo muun muassa suomenjuutalaisesta Abraham Stillerist\xc3\xa4 ja h\xc3\xa4nen toiminnastaan Suomen juutalaisyhteis\xc3\xb6n ja Suomeen tulleiden juutalaispakolaisten hyv\xc3\xa4ksi 1930- ja 1940-luvuilla._NEWLINE_Rony Smolar toimi vuosina 2007\xe2\x80\x932010 Helsingin juutalaisen seurakunnan ja Suomen juutalaisten seurakuntien keskusneuvoston puheenjohtajana. H\xc3\xa4nt\xc3\xa4 edelsi Gideon Bolotowsky, joka toimi seurakunnan johdossa 18 vuoden ajan, ja seurasi Yaron Nadbornik. Smolar on my\xc3\xb6s vuonna 1995 perustetun, hoiva- ja hoitoalan tuotteita ja palveluita tuottavan Oy Domino Systems Ab:n toimitusjohtaja.'